በተለይ የ97ቱ አወዛጋቢ ምርጫ ያስከተለውን የፖለቲካ ቀውስ ተከትሎ ቢቢሲን፣ አልጄዚራን፣ አሶሼትድ ፕሬስን ጨምሮ የተለያዩ ዓለም አቀፍ ሚዲያዎች ጋዜጠኞች ከጠቅላይ ሚኒስትር መለስ ጋር ባደረጉት ቃለ ምልልስ አንድ ሳያነሱት የማያልፉት ጥያቄ ነበር፡፡ ‹‹ሥልጣን መቼ ይለቃሉ?›› የሚል፡፡ በዚህ ጋዜጣም አቶ መለስ ‹‹የቀድሞ ጠቅላይ ሚኒስትር መለስ ይባሉ ይሆን?›› በሚል የተጻፈው ዘገባም ይታወሳል፡፡ በፓርቲ ሥልጣን በበረሃ የነበሩት ተቀናቃኞቻቸውን እነ ግደይ ዘርአፅዮንና አረጋዊ በርኼን በተለያዩ ጊዜያቶች ሞግተው በፖለቲካ ልዩነት ከድርጅቱ እንዲወገዱ በማድረግ ከ1976 ዓ.ም. ጀምሮ ለሰላሳ ዓመታት ደገማ የሕወሓት ሊቀመንበር በመሆን፣ ኢሕአዴግን ከ20 ዓመት በሚበልጥና አገርን ደግሞ ከፕሬዚዳንት መንግሥቱ ኃይለ ማርያም በላይ ለ20 ዓመታት መርተዋል፡፡